Tartalom

# Szöveg hozzáadása

Többféle típusú szöveget is hozzáadhat egy rajzhoz vagy bemutatóhoz:

- Szöveg egy szövegdobozban

- Olyan szöveg, amelynek változik a karaktermérete, hogy a szöveg kitöltse a keretet.

- Olyan szöveg, amelyet egy objektumon való dupla kattintás hozzáad az objektumhoz.

- Olyan szöveg, amelyet egy Writer-dokumentumból másoltak át.

- Olyan szöveg, amely egy szöveges dokumentumból vagy HTML-dokumentumból van beszúrva

## Szövegdoboz hozzáadása

1. Kattintson a Szöveg ikonra, majd vigye oda az egeret, ahol új szövegdobozt szeretne létrehozni.

2. Húzza ki a szövegdobozt a kívánt méretre a dokumentumban.

3. Írja be vagy illessze be a szöveget a szövegdobozba.

Kattintson duplán a szövegre a szöveg vagy annak formátuma (például a betűméret vagy a betűszín) szerkesztéshez. Kattintson a szövegdoboz keretére az objektum tulajdonságainak (például keretszín) szerkesztéséhez, vagy az objektum más objektumok elé vagy mögé történő helyezéséhez.

## Szöveg kerethez igazítása

1. Hozzon létre egy szövegdobozt a fenti lépések segítségével.

2. Amikor ki van jelölve a szövegobjektum, válassza a Formátum - Szöveg menüparancsot. Megnyílik a Szöveg párbeszédablak.

3. A Szöveg lapon törölje a Magasság igazítása a szöveghez jelölőnégyzetet, majd jelölje be az Igazítás a kerethez négyzetet. Kattintson az OK gombra.

4. Most átméretezheti a szövegdobozt a szöveg karakterei méretének és alakjának módosításához.

## Ábrához kötött szöveg

Bármilyen ábrához hozzáadhat szöveget, ha duplán kattint az ábrára.

A szöveg pozíciójának megállapításához használja a Formátum - Szöveg beállításait.

1. Például kattintson az Ábrafelirat ikon melletti nyílra az Ábrafelirat eszköztár megnyitásához.

2. Jelöljön ki egy ábrafeliratot, majd vigye oda az egeret, ahol az új feliratot szeretné kezdeni.

3. Húzza az egeret a felirat megrajzolásához.

4. Írja be a szöveget.

## Szöveg másolása

1. Jelölje ki a képet a Writer-dokumentumban.

2. Másolja a szöveget a vágólapra (Szerkesztés - Másolás).

3. Kattintson az oldalra vagy diára, ahová be akarja illeszteni a szöveget.

4. Illessze be a szöveget a Szerkesztés - Beillesztés vagy Szerkesztés - Irányított beillesztés menüparanccsal.

   Az Irányított beillesztés használatával megadhatja a beillesztendő szöveg formátumát. A formátumtól függően különböző szövegtulajdonságokat másolhat.

## Szöveg importálása

1. Kattintson az oldalra vagy diára, ahová importálni akarja a szöveget.

2. Válassza a Beszúrás - Fájl lehetőséget.

3. Jelöljön ki egy szövegfájlt (*.txt) vagy HTML-fájlt, majd kattintson a Beszúrás gombra. Megnyílik a Szöveg beszúrása párbeszédablak. Kattintson az OK gombra a szöveg beszúrásához.

Kapcsolódó témakörök

Inserting, Editing, and Linking Frames

Támogasson minket!